EkBass/fiwiki-20250220-pages-articles huggingface dataset:
Varsinaissuomalainen osakunta

Varsinaissuomalainen osakunta (VSO) on yksi Helsingin yliopiston osakunnista. Osakunta aloitti toimintansa 1.7.1906. Vuosipäiväänsä osakunta kuitenkin viettää maaliskuun 26. päivänä, jona päivänä vuonna 1640 annettiin Turun Akatemian perustamiskirja. ==Kanta-alue== Varsinaissuomalaisen osakunnan kanta-alue käsittää Varsinais-Suomen maakunnan.Säännöt Toiminta, Varsinaissuomalainen osakunta ==Tunnukset== *Osakunnan värit ovat keltainen, punainen ja vihreä. Yhdistelmässä punainen väri on keskellä kaksi kertaa niin leveänä kuin keltainen ja vihreä. *Osakunnan lipussa on keltaisella pohjalla tyylitelty Varsinais-Suomen vaakuna. Nykyisen lipun on suunnitellut heraldikko Harri Rantanen. *Varsinaissuomalaisten laulu ==Tunnettuja osakunnan (entisiä) jäseniä== *Erik Ahlman *Matti Ali-Melkkilä *Elsi Borg *Mikko Erich *Rafael Erich *Juha Föhr *Martti Haavio, inspehtori 1951–1956 *Elina Haavio-Mannila, inspehtori 1972–1978, kunniajäsen 2006 *Heikki Haavisto *Auli Hakulinen *Lauri Hakulinen *Uno Harva *Olavi Honka *Ilmari Honkanen *Martti Jukola *Jouko Kajanoja *Ilkka Kantola *Eino Kilpi *Volter Kilpi *Esko Kiviranta *Väinö Kolkkala *Aku Korvenoja *Reino Kuuskoski *Reino R. Lehto *Sakari T. Lehto *Aleksi Lehtonen *Tamara Lund *Tauno V. Mäki *Einar Mäkinen *Paavo Paalu *Lauri Posti *Heikki Ritavuori, osakunnan 1. kuraattori 1906–1907 *Eero Rydman *E. N. Setälä, osakunnan 1. inspehtori 1906–1929 *Vilho Setälä *V. J. Sukselainen, kuraattori 1931–1934, kunniajäsen 1973 *Antero Svensson *Jaakko Tuominen *Kari Uoti *Mauno Vannas *Unto Varjonen *A. K. Cajander, virkaatekevä inspehtori 1917 == Lähteet == ==Aiheesta muualla== * Osakunnan sivut Luokka:Helsingin yliopisto Luokka:Osakunnat
3DMark

3DMark on Futuremark Corporationin kehittämä tietokoneille tarkoitettu laitteiston suorituskyvyn mittausohjelma. Ohjelmalla testataan lähinnä pelikäyttöön tarkoitettujen tietokoneiden DirectX-grafiikkakiihdyttimien suorituskykyä sekä suorittimen tehoja. Ohjelmaa on ladattu maailmanlaajuisesti yli 11 miljoonaa kertaa. UL:n ostettua Futuremarkin ohjelma jatkoi usean vuoden ajan entisellä brändäyksellä huhtikuuhun 2018, jolloin viittaukset Futuremarkiin korvattiin. == Musiikki == 3DMark05:n lopputeksteissä käytettiin Poets of the Fall -yhtyeen ensimmäisen albumin "Lift"-kappaletta. ==Tuotteet== ===3DMark-tuotteet=== * 3DMark99 * 3DMark2000 * 3DMark2001 * 3DMark03 * 3DMark05 * 3DMark06 * 3DMark Vantage * 3DMark 11 * 3DMark ===3DMarkMobile- tuotteet=== * 3DMark (Android) * 3DMark (iOS) * 3DMark (Windows RT) ==Katso myös== * PCMark == Lähteet == ==Aiheesta muualla== * Futuremarkin sivusto Luokka:Windows-ohjelmat Luokka:Suorituskykymittausohjelmat
Ovensuukysely

Ovensuukysely on vaaleihin liittyvä mielipidetiedustelu, joka suoritetaan juuri äänestäneiden äänestäjien keskuudessa heidän poistuttuaan vaalihuoneistoista. Heiltä kysytään, mitä puoluetta he ovat äänestäneet, ja näin pyritään selvittämään vaalin tulos jo ennen ääntenlaskennan valmistumista. Ovensuukyselyillä palvellaan joukkotiedotusvälineitä, jotka haluavat raportoitavaa jo ennen varsinaisen vaalituloksen varmistumista. Ovensuukyselyä käytetään myös vaalitarkkailun yhtenä menetelmänä paljastamaan suuria ääntenlaskennan virheitä. ==Lähteet== Luokka:Vaalit Luokka:Mielipidetiedustelu
Amen

Amen voi tarkoittaa ainakin seuraavia: * aamen, "totisesti", rukouksen tai saarnan loppusana * Amon, egyptiläinen jumala * Amen (oik. Jussi Sydänmaa, s. 1972), suomalainen rockmuusikko, Lordi-yhtyeen kitaristi * Amen, yhdysvaltalainen punk rock -yhtye * Amen, suomalainen hardcore punk -yhtye * The Amen, Deuteronomium-yhtyeen studioalbumi vuodelta 2013 * Amen, Mikko Jokisen albumisarja, johon kuuluvat: ** Amen 1, albumi vuodelta 2016 ** Amen 2, albumi vuodelta 2016 ** Amen 3, albumi vuodelta 2017 * "Amen", Vincent Buenon kappale, Itävallan edustaja Eurovision laulukilpailussa 2021 * "Amen", Ana Sokličin kappale, Slovenian edustaja Eurovision laulukilpailussa 2021 * Amen (suom. Pastorit pulassa), yhdysvaltalainen komediasarja.
Luettelo esihistoriallisista kivirakennelmista

Tämä on luettelo esihistoriallisista kivirakennelmatyypeistä. * Jatulintarha * Jätinkirkko * Megaliitit ** Menhir ** Carnacin menhirit ** Stonehenge ** Aveburyn kivikehä * Moait * Röykkiöhauta Luokka:Arkeologia Luokka:Esihistoriallinen tekniikka esihistoriallisista kivirakennelmista
Emmy Rossum

Emmanuelle Grey ”Emmy” Rossum (s. 12. syyskuuta 1986 Manhattan, New York) on yhdysvaltalainen näyttelijä, laulaja-lauluntekijä ja malli. Rossumin tunnetuimmat elokuvat ovat The Day After Tomorrow (2004), Oopperan kummitus (2004) ja Lumoava kirous (2013). Roolistaan Oopperan kummituksessa hänet palkittiin useilla nuoren näyttelijän palkinnoilla, mm. Young Artistilla. Rossum oli elokuvan koekuvausten aikaan vasta 16-vuotias. Hän on näytellyt merkittäviä rooleja myös elokuvissa kuten Poseidon (2006) ja Dragonball Evolution (2009). Nykyään Rossum näyttelee Fiona Gallagheria suositussa tv- sarjassa Hävyttömät (Shameless). Rossum on laulanut seitsemänvuotiaasta asti New Yorkin Metropolitan-oopperassa. Hän aloitti näyttelemisen jo lapsena, minkä lisäksi hän on nykyisin myös malli ja laulaja. Rossumin debyyttialbumin nimi on Inside Out. Hän on myös tehnyt joululevyn Carol of the Bells. Rossum näytteli ensimmäisen ison roolinsa vuonna 1999 amerikkalaisessa saippuasarjassa As the World Turns. Laajaa huomiota hän sai kuolevan tyttären roolista Clint Eastwoodin elokuvassa Menneisyyden ote (2003). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 Songcatcher Songcatcher Deladis Slocumb 2001 American Rhapsody An American Rhapsody Sheila 15-vuotiaana 2002 Passionada Passionada Vicky Amonte 2003 Nola Nola Nola 2003 Menneisyyden ote Mystic River Katie Markum 2004 The Day After Tomorrow The Day After Tomorrow Laura Chapman 2004 Oopperan kummitus The Phantom of the Opera Christine Daaé 2006 Poseidon Poseidon Jennifer Ramsey 2009 Dragonball Evolution Dragonball: Evolution Bulma 2009 Dare Dare Alexa Walker 2011 Inside Inside Christina Perasso 2013 Lumoava kirous Beautiful Creatures Ridley Duchannes 2014 Before I Disappear Before I Disappear Maggie 2014 You're Not You You're Not You Bec 2014 Comet Comet Kimberly 2018 A Futile and Stupid Gesture A Futile and Stupid Gesture Kathryn Walker 2019 Kylmä kosto Cold Pursuit Kim Dash Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Huom. 1996 Grace & Glorie Grace & Glorie Luanne televisioelokuva 1997 As the World Turns As the World Turns Abigail Williams 1997 Kova laki Law & Order Alison Martin jakso: ”Ritual” 1998 A Will of Their Own A Will of Their Own Sarah nuorena minisarja 1998 Only Love Only Love Lily televisioelokuva 1999 Snoops Snoops Caroline Beels 2 jaksoa 1999 Genius Genius Claire Addison televisioelokuva 2000 The Audrey Hepburn Story The Audrey Hepburn Story Audrey Hepburn nuorena televisioelokuva 2001 Oikeus ja kohtuus The Practice Allison Ellison jakso: ”The Candidate” 2011– Hävyttömät Shameless Fiona Gallagher päärooli == Lähteet == ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Yhdysvaltalaiset laulajat Luokka:Amerikanjuutalaiset Luokka:Vuonna 1986 syntyneet Luokka:Elävät henkilöt Luokka:Seulonnan keskeiset artikkelit
Dublinin kreivikunta

Dublinin kreivikunta (, ) on historiallinen kreivikunta Irlannin tasavallan itärannikolla Leinsterin provinssissa. Siihen kuuluu maan pääkaupunki Dublin, jolta se on saanut nimensä. Kreivikunnan alueella on 1 345 402 asukasta (vuonna 2016) ja sen pinta-ala on 923,78 neliökilometriä. Dublinin kreivikunnalla ei ole enää hallinnollista merkitystä, sillä se lakkautettiin vuonna 1994.http://www.irishstatutebook.ie/1993/en/act/pub/0031/print.html#sec9 Siitä lähtien sen alue on jaettu neljään osaan: Dublinin kaupunkiin sekä Dún Laoghaire–Rathdownin, Fingalin ja Etelä-Dublinin kreivikuntiin. == Lähteet == == Aiheesta muualla == Luokka:Irlannin kreivikunnat Luokka:Dublinin historia
The Soundhouse Tapes

The Soundhouse Tapes on Iron Maidenin live-EP vuodelta 1979. Levy on yksi yhtyeen ensimmäisistä levytyksistä. EP nauhoitettiin uudenvuodenaattona 1978–1979 ja se sisältää kolme kappaletta demonauhalta Spaceward. Kappaleet ”Prowler”, ”Invasion” ja ”Iron Maiden”. Yhtye esitti myös kappaleen ”Strange World” mutta sitä ei julkaistu EP:llä, koska se oli yhtyeen mielestä ääneltään huonolaatuinen. EP:tä painettiin vain 5 000 kappaletta. Ruotsalainen death metal -yhtye Opeth julkaisi vuonna 2007 live-albumin The Roundhouse Tapes, joka viitannee The Soundhouse Tapesin nimeen. ==Kappaleet== Kaikki kappaleet on kirjoittanut Steve Harris. # # # == Kokoonpano == *Paul Di’Anno – laulu *Steve Harris – basso *Dave Murray – kitara *Doug Sampson – rummut == Lähteet == Luokka:Vuoden 1979 EP:t Luokka:Iron Maidenin EP:t
Simentera

Simentera on kapverdeläinen maailmanmusiikkiyhtye. Se perustettiin vuonna 1992. Yhtyeellä on levytyssopimus levy-yhtiö Mélodien kanssa. == Diskografia == *Raiz (1995) *Barro e voz (1999) *Cabo Verde en serenata (2000) *Tradictional (2003) Luokka:Kapverdeläiset yhtyeet Luokka:Maailmanmusiikkiyhtyeet
Leinster

Leinster ( tai Laigin) on yksi Irlannin neljästä historiallisesta provinssista. Leinster sijaitsee Irlannin itäosassa ja on saaren provinsseista runsasväkisin. Siellä on arviolta 2 630 720 asukasta (vuonna 2016) ja sen pinta-ala on 19 590,75 neliökilometriä. Leinsterin perinteisessä lipussa on kultainen harppu vihreällä taustalla. == Historia == Muinaisina aikoina Leinsteria asutti viisi Fir Bolg -heimoa, joista hallitseva heimo, Laigin, antoi Leinsterille sen nimen. Fir Bolg oli mahdollisesti sukua belgeille, vaikka tätä ei ole pystytty todistamaan. Leinsterin heimot yhdisti Úgaine Mor, joka rakensi Ailinnen kumpulinnoituksen Kilcullen lähelle Kildaren kreivikunnassa. Úgaine Morea pidetäänkin Leinsterin ensimmäisenä kuninkaana 600-luvulla eaa. ”Ster”-osa tulee nimeen pohjoismaalaisesta sanasta, joka tarkoittaa valtakuntaa. Viikingit hallitsivatkin muun muassa Dublinia ja Waterfordia. Laiginin kuningaskunnan perusti uudelleen kuuluisa Cathair Mor noin 175–185 jaa. Irlannin varhaisten sisällissotien aikana. 300- ja 400-luvuilla jaa. Magnus Maximus lähti Britanniasta jättäen peräänsä merkittävän tyhjiön, siirtolaiset Laiginista lähtivätkin Walesin pohjoisosiin; erityisesti Angelseyhin, Carnaronshireen ja Denbigshireen. 700-luvulla Laigin oli jakautunut kahden hallitsijasuvun kesken: pohjoisen Leinster- hallitsijasuvun Murhad mac Brain (kuoli 727) oli Uí Dúnlaingen kuningas, eteläisen Leinster-hallitsijasuvun Áed mac Colggen (kuoli 738) oli Uí Cheinnselaigin kuningas. Nykyinen Leinster käsittää historiallisen Leinsterin lisäksi myös historiallisen Meathin provinssin. Vanhan Meathin provinssin alueella on nykyään kaksi kreivikuntaa, Meath ja Westmeath. == Kaupungit == Leinsterin suurin kaupunki on provinssin ja koko Irlannin tasavallan pääkaupunki Dublin. Suur-Dublinin alueella asuu 1 661 185 (2006) asukasta. Muita mainittavia kaupunkeja Suur-Dublinin alueella on Tallaght (64 282), Blanchardstown (60 000), Cloandalkin (43 929) ja Lucan (37 622). Kilkennyssä ja sen lähiympäristössä asuu 23 967 (2006) ihmistä. Muita merkittäviä kaupunkeja: *Bray (26 985) *Swords (37 806) *Dundalk (29 538) *Drogheda (37 601) *Navan (26 938) *Naas (21 715) *Celbridge (14 790) *Mullingar (18 529) *Athlone (16 888) *Wexford (18 590) *Portlaoise (14 275) *Tullamore (13 085) == Kreivikunnat== Ensin on mainittu englanninkieliset nimet, sitten iirinkieliset suluissa. * Carlow (Ceatharlach) * Dublin (Áth Cliath) * Kildare (Cill Dara) * Kilkenny (Cill Chainnigh) * Laois * Longford (An Longphort) * Louth (Lú) * Meath (An Mhí) * Offaly (Uíbh Fhailí) * Westmeath (An Iarmhí) * Wexford (Loch Garman) * Wicklow (Cill Mhantáin) == Lähteet == == Aiheesta muualla == Luokka:Irlannin provinssit
PSE

PSE voi tarkoittaa ainakin seuraavia: *Adobe Photoshop Elements, kuvankäsittelyohjelma *Euroopan parlamentin sosiaalidemokraattinen ryhmä *Palestiinan maatunnus *PlayStation Eye, pelikonsolin lisälaite *PSE-liha eli nk. stressiliha *Partido Socialista de Euskadi, baskipuolue
Maria Alice

Maria Alice (Maria Alice de Fátima Rocha Silvas s. 23. lokakuuta 1961 Ilha do Sal, Kap Verde) on kapverdeläinen maailmanmusiikkilaulaja. Hänen musiikkityylinsä on fuusiota, ja se ammentaa innoitusta kapverdeläisistä rytmeistä. Maria Alice aloitti laulamisen vuonna 1985. Vuonna 1991 hän muutti Portugaliin, jossa aloitti uransa tehden musiikkia yhdessä tunnettujen nimien, kuten klarinetisti Luís Moraisin kanssa. Vuonna 1994 hän julkaisi ensimmäisen sooloalbuminsa Ilha d..Sal, ja sai sillä portugalilaisen lehdistön huomion. Toisen levynsä julkaisemisen jälkeen Maria Alice keikkaili jo festivaaleilla ympäri Eurooppaa, ja sen jälkeen hän on esiintynyt muun muassa Kap Verdessä, Portugalissa, Ranskassa, Saksassa, Alankomaissa, San Marinossa, Sveitsissä ja Moskovassa yhdessä Cesária Évoran rinnalla, ja kiertänyt Englantia Lura ja Nancy Vieiran kanssa "Kap Verden naiset" -projektissa. Vuonna 2017 Kap Verden hallitus palkitsi hänet ansiomitalilla. == Julkaisut == * Ilha d'Sal (1993) * D'Zemcontre (1998) * Lágrima e Súplica (2002) * Tocatina (2008) == Lähteet == Luokka:Kapverdeläiset muusikot Luokka:Laulajat Luokka:Vuonna 1971 syntyneet Luokka:Elävät henkilöt
Ildo Lobo

Ildo Lobo (25. marraskuuta 1953 – 20. lokakuuta 2004) oli kapverdeläinen laulaja. Hän aloitti uransa yhtyeessä Os Tubarões. Myöhemmin hän aloitti soolouran. Lobon ensimmäinen sooloalbumi oli vuonna 1997 julkaistu Nós morna. Lobo kuoli sydäninfarktiin vuonna 2004. Luokka:Kapverdeläiset muusikot Luokka:Laulajat Luokka:Vuonna 1953 syntyneet Luokka:Vuonna 2004 kuolleet
400 metrin juoksu

400 metrin juoksu on yleisurheilulaji, jossa juostaan ulkoradoilla yksi täysi kierros. Kukin juoksija juoksee koko matkan omaa rataansa. 400 metrin juoksu on pisin juoksumatka, joka luokitellaan pikajuoksuksi. Olympialaisissa 400 metrin juoksu on ollut vuodesta 1900. 400 metrin juoksua pidetään erittäin vaativana juoksumatkana, sillä ihminen kykenee juoksemaan täyttä vauhtia vain 30–35 sekuntia, kunnes lihakset menettävät suurimman osan energiastaan. Ennen luultiin, että väsymyksen aiheuttaa maitohappo, mutta uusimpien tutkimusten mukaan maitohappo pyrkiikin auttamaan lihaksia ja korjaaman juoksun aiheuttamat pienrepeämät. == 400 metrin juoksu arvokilpailuissa == 400 metrin juoksu on ollut olympialaisten lajivalikoimassa nykyaikaisen olympiahistorian alusta alkaen, vuodesta 1896. Naisten 400 metrin juoksu tuli mukaan olympiaohjelmaan vuonna 1964. Yleisurheilun MM-kilpailuissa 400 metrin juoksu on ollut kisahistorian alusta alkaen, vuodesta 1983. Juoksumatkan menestynein urheilija arvokisoissa on Yhdysvaltain Michael Johnson. == Kuuluisia juoksijoita == 400 metrin juoksun tunnetuin urheilija on uransa jo lopettanut moninkertainen arvokisamitalisti ja maailmanennätyksen (43,18) juossut Michael Johnson. Johnson on ainoa kahteen matkan olympiakultaan pystynyt miesjuoksija. Hänen lisäkseen tunnettuja 400 metrillä menestyneitä ovat muun muassa kuubalainen Alberto Juantorena, skotti Eric Liddell ja vuoden 1968 olympiavoittaja Lee Evans (Yhdysvallat). Juantorena oli ensimmäinen, joka voitti olympialaisissa sekä 400:n että 800 metrin juoksun, jos Ateenan 1906 välikisoja ei lasketa mukaan. Juantorena lopetti arvokisoissa kilpailemisen vuoden 1983 yleisurheilun MM-kilpailuihin. Naisjuoksijoista menestyneimpiä ovat Ranskan Marie-José Perec ja Bahaman Shaunae Miller-Uibo. He ovat molemmat voittaneet matkan kahdesti olympialaisissa ja ovat molemmat myös matkan maailmanmestareita. DDR:ää edustanut Marita Koch on matkan maailmanennätysnainen. Koch voitti myös 400 metrillä olympiakultaa Moskovassa 1980 ja on matkan kolminkertainen Euroopan mestari. === Suomalaisia juoksijoita === Suomalaisista 400 metrin juoksijoista menestyneimpiä ovat Erik ”Erkka” Wilén, Voitto Hellstén, Riitta Salin ja Markku Kukkoaho. Kukkoahon Münchenin olympialaisissa vuonna 1972 juoksema SE-aika 45,49 on vieläkin voimassa. == Ennätyksiä == *Miesten maailmanennätys: 43,03 (Wayde van Niekerk, Rio de Janeiron olympialaiset 2016) *Naisten maailmanennätys: 47,60 (Marita Koch, 5. lokakuuta 1985, Canberra) *Miesten Suomen ennätys: 45,49 (Markku Kukkoaho, Münchenin olympialaiset 1972) *Naisten Suomen ennätys: 50,14 (Riitta Salin, 4. syyskuuta 1974, Rooman EM-kilpailut 1974) ==Lähteet== == Aiheesta muualla == * 400 metrin juoksun esittely IAAF:n sivuilla Luokka:Pikajuoksu Luokka:Yleisurheilun olympialajit
Free Willy – Pelastakaa Willy

Free Willy – Pelastakaa Willy (Free Willy) on elokuva Jesse-pojasta, joka joutuu suorittamaan yhdyskuntapalvelusta delfinaariossa jäätyään kiinni seinien töhrimisestä spraymaalilla. Elokuva keräsi lipputuloista yli 153 miljoonaa dollaria ja siitä on tehty useampi jatko-osa. == Tarina == Delfinaariossa uiskentelee Willy-niminen miekkavalas, johon Jesse tutustuu lähemmin pudottuaan tämän altaaseen. Willy on ollut haluton yhteistyöhön kouluttajien kanssa, mutta Jesseä se alkaa kuunnella. Kaikki alkavat ihmetellä pojan taitoa kontrolloida ennen niin hankalaa eläintä. Jessen ohjauksella Willy pääsee esiintymään, mutta ihmiset ahdistavat Willyä. Poika haluaa saada Willyn vapauteen ja tämä tahto saa aikaan suuren tapahtumavyöryn, jossa Jessen sijaisperhe ja intiaanimies sekä eläinlääkäri auttavat Jesseä parhaansa mukaan. == Rooleissa == == Lähteet == Luokka:Vuoden 1993 yhdysvaltalaiset elokuvat Luokka:Vuoden 1993 ranskalaiset elokuvat Luokka:Perhe-elokuvat Luokka:Simon Wincerin ohjaamat elokuvat Luokka:Elokuvat eläinten oikeuksista Luokka:Warner Brosin elokuvat Luokka:Elokuvat ystävyydestä
Helsingør

Helsingør on Tanskan Pääkaupunkialueella sijaitsevan Helsingørin kunnan keskustaajama. Vuoden 2012 alussa taajamassa oli 46 368 asukasta. Taajaman asukkaista 46 300 asuu Helsingørin kunnassa ja 68 Fredensborgin kunnassa. Helsingør sijaitsee Sjællandin saaren pohjoisosassa Tanskan Ruotsin eteläisimmistä osista erottavan Juutinrauman länsirannalla, sen kapeimmalla kohdalla. Kaupungin englanninkielinen nimi on Elsinore. == Historia == Helsingørista on väitetty löydetyn mainintoja jo vuodelta 79 eaa., mutta varmuudella se mainittiin ensimmäistä kertaa kuningas Valdemar II:n aikana vuonna 1231. Kaupungin merkittävimmät rakennukset ovat Kronborgin linna, jonne Shakespeare lienee Hamletin kuvaillut, sekä Sankt Olai Kirke, Pyhän Olavin kirkko, jonka vanhimmat osat ovat 1200-luvulta. Kuningas Eerik Pommerilainen antoi Helsingørille laajennetut kaupunginoikeudet, ja kaupunki alkoi periä tullia Juutinrauman läpi kulkevilta laivoilta. Tullin periminen lopetettiin vuonna 1857, mikä tiesi taloudellisia vaikeuksia. Vuosina 1710–1711 rutto hävitti kolmasosan kaupungin asukkaista. Kaupunki alkoi teollistua voimakkaasti vuodesta 1882 alkaen. Tuolloin sinne rakennettiin suurtelakka ja konetehdas. Vuodesta 1892 lähtien Helsingørin ja Ruotsin Skånessa sijaitsevan Helsingborgin välillä on toiminut säännöllinen lauttayhteys. Se oli lyhin reitti Tanskasta Skandinavian niemimaalle, kunnes Kööpenhaminan ja Malmön välille valmistui Juutinrauman silta vuonna 2000. ==Lähteet== ==Aiheesta muualla== * Helsingørin kunnan kotisivut * Luokka:Tanskan kaupungit Luokka:Tanskan kuntien keskustaajamat
Painajainen Paratiisitiellä

Painajainen Paratiisitiellä on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan neljäs teos. Teoksen kaikkien tarinoiden piirrokset ovat italialaisen sarjakuvapiirtäjän, "Milanon maestroksi" kutsutun ankkapiirtäjän Marco Rotan käsialaa. Kirja on julkaistu vuonna 2005, ja siitä on tehty myös nahkakantinen painos. Nimikirjoituksella varustettuja nahkakantisia painettiin tasan 200 kappaletta, joista ensimmäisiin Marco Rota antoi oman signeerauksen. ==Sisällys== * Taiteilijan alkusanat (s. 4) ** Marco Rota * Milanon maestro Marco Rota (s. 5) ** Timo Ronkainen === Sarjakuvajaksot === * Painajainen Paratiisitiellä (s. 9) ** Nightmare on Duck Street ** Käsikirjoitus Marco Rota ** Julkaistu aiemmin Aku Ankka -lehden numeroissa 20—21/1997 * Roope-setä ja suurpullo (s. 27) ** Zio Paperone e il Nabucodonosor da collezione ** Käsikirjoitus Abramo Barosso ja Gian Paolo Barosso ** Julkaistu aiemmin Aku Ankan taskukirjan numerossa 68 * Fotopogo (s. 59) ** Fotopogo ** Käsikirjoitus Marco Rota ja Paul Halas ** Julkaistu aiemmin Aku Ankka -lehden numerossa 49/1994 * Vedenpitävä suunnitelma (s. 73) ** Topolino e il buco nell´acqua ** Käsikirjoitus Michele Gazzaari ** Ei julkaistu aiemmin Suomessa * Viimeiset vaunut Tucsoniin (s. 103) ** The Last Stagecoach to Tucson ** Käsikirjoitus Marco Rota ** Julkaistu Aku Ankka -lehden numerossa 19/1999 * Viikinkien vastustaja (s. 119) ** Paperino e il piccolo krack ** Käsikirjoitus Marco Rota ** Julkaistu aiemmin lyhennettynä Aku Ankan Aarrearkku -jättikirjassa * Taistelu Ankkalinnasta (s. 165) ** The Model Airplane Dispute ** Käsikirjoitus Marco Rota ** Julkaistu aiemmin Aku Ankka -lehden numerossa 40/1992 * Poncho-Ville tanssin pyörteissä (s. 179) ** The Legendary Dance Competition ** Käsikirjoitus Marco Rota ** Ei julkaistu aiemmin Suomessa. Luokka:Ankantekijät
TaTU Tampere

TaTU Tampere ry (aikaisemmin Tampereen Työväen Uimarit r.y., TaTU) on vuonna 1919 perustettu tamperelainen uimaseura. Se on TUL:n, Suomen Uimaliiton ja Tampereen Uinnin Tuen jäsenseura. Seuran toimintaan kuuluvat uinti, avantouinti, vesipallo, kuntoilu ja sähly. TaTU Tampere huolehtii Tampereen kaupungin omistaman Rauhaniemen kansankylpylän hoidosta. ==Lähteet== == Aiheesta muualla == *Seuran sivusto Luokka:Suomalaiset uintiseurat Luokka:Tamperelaiset urheiluseurat Luokka:Vuonna 1919 perustetut urheiluseurat Luokka:Suomen Työväen Urheiluliiton jäsenseurat
Yannick Noah

Yannick Noah (s. 18. toukokuuta 1960 Sedan) on ranskalainen tennispelaaja. Hän voitti Ranskan avointen kaksinpelin 1983 ja nelinpelin 1984 parinaan Henri Leconte. Hänet valittiin International Tennis Hall of Fameen 2005. Hän on levyttänyt popmusiikkia ja perustanut hyväntekeväisyysjärjestön, joka auttaa vähäosaisia lapsia. ==Lähteet== * ===Viitteet=== Luokka:Ranskalaiset tennispelaajat Luokka:Vuonna 1960 syntyneet Luokka:Elävät henkilöt
Nina Rochelle

Nina Rochelle on ruotsalainen yhtye, joka julkaisi ensimmäisen albuminsa Om Sverige Vill Ha Det Så 15. marraskuuta 2003. Yhtye koostuu Martin Svenssonista sekä hänen kahdesta parhaasta ystävästään Johan Lundgrenista ja Per Wasbergista. Myös Markus Mustonen Kent-yhtyeestä on mukana joillakin kappaleilla. ==Yhtyeen jäsenet== * Johan Lundgren - päälaulaja ja kitara * Per Wasberg - laulu, basso * Martin Svensson - laulu, Kitara * Pontus Frisk - rummut == Diskografia == === Albumit === * 2003: Om Sverige vill ha det så * 2005: Mörkertal * 2006: Måndagsfolket === Singles === * 2003: "Taxi 43" * 2003: "(Happy) Jag hatar att det är så" * 2004: "Stockholm kommer förstöra mig" * 2005: "Mörkertal" * 2005: "Rött ljus" * 2006: "Måndagsfolket" ==Aiheesta muualla== * Yhtyeen verkkosivut Luokka:Ruotsalaiset rockyhtyeet
Subboreaali

Subboreaalinen kasvillisuus- ja ilmastokausi Suomessa noin 5 900–2 760 vuotta sitten. Tällöin ilmasto alkoi hitaasti viiletä edeltävästä lämpimästä Atlanttisesta lämpökaudesta kohti nykyistä ehkä noin 1–2 astetta. Kuusi levisi vuoteen 2000 eaa. mennessä idästä koko Järvi-Suomeen, ja 1200 eaa. koko Manner-Suomeen. Kauden alussa noin 3800 eaa. jalot lehtipuut alkoivat vähetä. Kauden lopulla hävisivät lauhkean vyöhykkeen puulajit tammi, jalava, pähkinäpensas ja lehmus Suomesta suureksi osaksi. Kaudella Itämeri oli vielä Litorinameri-vaiheessaan. Leppä harvinaistui tällä kaudella hieman. Kauden lopulla koivu harvinaistui ja mänty yleistyi siitepölyistä päätellen. == Katso myös== *Holoseeni *Atlanttinen *Subatlanttinen == Lähteet == Luokka:Holoseeni Luokka:Ilmastohistoria
Subatlanttinen

Subatlanttinen ilmasto- ja kasvillisuuskausi Pohjois-Euroopassa alkoi noin 2 760 vuotta sitten ja jatkuu vielä nykyään. Kaudelle on ollut ominaista ilmaston hidas viileneminen ja vaihtelut lämpimästä kylmään, esimerkiksi pieni jääkausi oli kylmä kausi noin vuosina 1600–1900. Kuusi ja mänty Suomessa ovat yleisimmät puulajit, lehtipuut harvinaisempia. Ilmasto on kostea ja sateinen. Kauden alussa Suomen pronssikausi loppui, ja rautakausi alkoi. Yleinen pitkän aikavälin viileneminen on ennen nykyistä ilmastonmuutosta ollut nopeampaa kuin edeltävällä subboreaalisella kaudella. Viimeisen sadan vuoden aikana lämpötila on ollut voimakkaassa nousussa. Leppä on hieman harvinaistunut. Kauden lopulla mänty ja koivu ovat yleistyneet. Keskiajalla noin 1 000 vuotta sitten koivu oli nykyistä harvinaisempi. == Katso myös == *Pieni jääkausi == Lähteet == Luokka:Ilmastohistoria Luokka:Holoseeni
Tarika

Tarika (malagassiksi 'ryhmä') on vuonna 1983 perustettu madagaskarilainen yhtye. Laulaja-lyömäsoittaja Hanitra Rasoanaivon johtama yhtye on viimeisen 15 vuoden aikana tehnyt itselleen nimeä kiertämällä maailmaa ja sitä on kutsuttu maansa suurimmaksi musiikilliseksi vientituotteeksi.*http://www.allmusic.com/artist/p143801 All Music Guide ==Historia== Ryhmän alku voidaan jäljittää vuoteen 1983 jolloin Rasoanaivo toimi kääntäjänä Madagaskariin paikallisia muusikoita äänittämään saapuneille brittimuusikoille. Hän esitteli vieraille Sammy Andraimanahiranan ja tämän jälkeen perusti hänen sekä siskonsa Norosoan kanssa Tarika Sammy -nimisen yhtyeen, joka sai muutamia kappaleita eri kokoelma-albumeille (Current Modern Music of Madagascar sekä A World Out Of Time). Ryhmä äänitti yhden albumin Fanafodyn, jonka jälkeen se hajosi. Andraimanahirana jatkoi Tarika Sammy -nimellä, siskokset taas päättivät kutsua itseään Tarikaksi. Kitaran, basson ja lyömäsoitinten lisäksi he käyttivät perinteisiä madagaskarilaisia soittimia valihaa (harppu), marovanya (erääntyyppinen sitra) ja kabosyä (pieni kitara). Huolimatta siitä, että kotimaassaan harvat muusikot ansaitsevat elantonsa musiikilla, Tarika näki mahdollisuutensa ja muutti Lontooseen luomaan uraa. Debyyttialbumi Bibiango ilmestyi 1994 ja se sai hyvän vastaanoton. Ryhmä kiersi Eurooppaa ahkerasti ja loi uskollisen yleisön. Toiselle albumille, Son Egalille, Tarika toi vaikutteita senegalilaisesta musiikista Baaba Maalin yhtyeen jäsenten vierailulla. Se käsitteli vuoden 1947 kapinaa Madagascarilla, jossa paikallinen väestö nousi ranskalaisia siirtomaaherroja vastaan. Nämä lähettivät saarelle senegalilaisia joukkoja, josta juontuu paha veri näiden kahden afrikkalaisvaltion välillä. Levy sai ylistäviä arvosteluja ja voitti mm. AFIMin palkinnon luokassa Contemporary World Music Album. Seuraavan vuoden D oli tunnelmaltaan iloisempi. Sillä yhtye esitteli eri tanssimusiikkityylejä kotisaareltaan ja lämmitteli 60- ja 70-luvun hittejä. Vuonna 1999 yhtye kiinnitettiin Wicklow-levymerkille ja alkoi Soul Makassar -albumin työstö. Lontoossa ja Indonesiassa äänitetty levy tutki madagascarilaisten Kaakkois- Aasiasta peräisin olevaa kulttuurista perintöä. Wicklow'n romahdettua levyn kesälle 2000 aiottu julkaisu viivästyi, levy ilmestyi lopulta tammikuussa 2001. == Diskografia == * * * * * ==Lähteet== *All Music Guide ===Viitteet=== ==Aiheesta muualla== *tarika.nu *All Music Guide Luokka:Madagaskarilaiset yhtyeet
Sol Hoopii

Sol Hoopii (1902 Honolulu − 16. marraskuuta 1953 Seattle) oli havaijilainen kitaristi, ukulelen soittaja ja näyttelijä. Hän muutti vuonna 1919 Kaliforniaan, jossa hän aloitti uransa muusikkona. Hän oli 1930-luvulla tunnetuin niin kutsutun slack key -tyylin kitaristeista. Hoopii esiintyi muun muassa elokuvassa Waikiki Wedding. == Lähteet == Luokka:Havaijilaiset muusikot Luokka:Vuonna 1902 syntyneet Luokka:Vuonna 1953 kuolleet
Néna Venetsánou

Eiríni ”Néna” Venetsánou (, s. 13. elokuuta 1955 Ateena) on kreikkalainen laulaja. Hän aloitti musiikin opiskelun kuusivuotiaana ja jatkoi 1970-luvulla opintojaan Ranskassa. Venetsánou on levyttänyt musiikkia vuodesta 1980 lähtien. Hän on laulanut muun muassa rebetiko-nimistä kreikkalaista maailmanmusiikkia. Luokka:Elävät henkilöt Luokka:Kreikkalaiset laulajat Luokka:Vuonna 1955 syntyneet
Kyyrölän seurakunta

Kyyrölän seurakunta oli ortodoksinen seurakunta luovutetussa Karjalassa. Se kuului Viipurin hiippakunnan toiseen valvontapiiriin. Seurakunnan alue käsitti Muolaan, Heinjoen, Äyräpään ja Valkjärven kunnat. Kyyrölän seurakunnan ydinalue muodosti oman Kyyrölän kunnan vuoteen 1934 asti, jolloin se liitettiin Muolaaseen. ==Seurakunnan jäsenmäärä== * 1 986 (1933) * 1 880 (1939) ==Kirkot== Kyyrölän seurakunnan pääkirkko, Kristuksen temppeliintuomisen kirkko (rakennettu 1898), sijaitsi Kyyrölän kylässä, jossa sijaitsi myös seurakunnan pappila. Lisäksi seurakunnalla oli Kangaspellon kylässä Kazanin Jumalanäidin ikonin kirkko (1921) ja Perkjärven asemakylässä Pyhän Sergei Radonežilaisen kirkko (1901). ==Historia== ===Perustaminen=== Kyyrölän ortodoksinen seurakunta perustettiin vuonna 1725, jolloin kreivi Grigori Petrovitš Tšernyšev siirsi lahjoituksena saamilleen ja sodassa autioituneille tiloille Muolaan keskiosaan parisataa venäläistä maaorjaa. Samana vuonna valmistui myös Kyyrölän ensimmäinen kirkko. Oman papin seurakunta sai vuonna 1765. ===Lakkauttaminen=== Kyyrölän seurakunta lakkautettiin muiden luovutettujen alueiden seurakuntien tavoin 1940-luvun lopulla. Sotien jälkeen monet kyyrölälaiset sijoitettiin Hämeenlinnan seudulle ja Hämeenlinnan ortodoksinen seurakunta on ylläpitänyt Kyyrölän ortodoksisen seurakunnan perinteitä. ==Lähteet== * Karjalan ja Petsamon ortodoksiset kirkot ja kirkkotaide, toimittanut Kristina Thomenius ja Minna Laukkanen. Etelä- Karjalan taidemuseon julkaisuja 18:1b, Jyväskylä 1997. ISBN 951-785-018-2 * Iso tietosanakirja 6. Otava, Helsinki 1934. Luokka:Luovutettujen alueiden ortodoksiset seurakunnat Luokka:Muolaa Luokka:Kyyrölä (Viipurin lääni)
Vesiliirto

Vesiliirto on ilmiö, jossa auton tai muun tiekulkuneuvon renkaat nousevat vauhdissa tien pinnalla olevan vesikerroksen päälle. Tällöin renkaan ja tien pinnan välinen kitka pienenee niin pieneksi että kulkuneuvon ohjattavuus häviää, minkä seurauksena se jatkaa etenemistä liikemäärän suuntaan eikä ole ohjattavissa. Kun kitka palaa, seurauksena saattaa olla voimakas ja ennalta- arvaamaton nykäisy, jonka johdosta ajoneuvo voi ajautua pois ajokaistalta. Vesiliirron syntymiseen vaikuttavat vesikalvon paksuus, ajonopeus ja renkaan kuviointi. Kaikki renkaat joutuvat vesiliirtoon kun vettä on riittävästi, kun ajonopeus ylittää tietyn rajan, renkaan pintakuvio ei enää ehdi syrjäyttää vettä pois renkaan alta. Välttääkseen ajoneuvon ajautumisen ojaan tai vastaantulevien kaistalle, ohjauspyörää ei tulisi kääntää, koska kun kitka palautuu renkaan ja tien välille ajoneuvo kääntyy välittömästi sinne minne rattia on käännetty, joka johtaa yleensä tieltä suistumiseen. Suositeltu ohje on, että jalka tulisi ottaa kaasupolkimelta ja painaa kytkin pohjaan joka vähentää vauhtia, sekä pitää ohjaussuunta samana ettei auto lähde heittelehtimään. ==Lähteet== *http://www.michelin.fi/henkiloauton- renkaat/rengaskoulu/renkaan-kaytto-ja-huolto/vesiliirto *http://www.ts.fi/teemat/auto+ja+liikenne/1073989618/Ala+aja+sataa+kun+sataa *http://www.nokianrenkaat.fi/yritys/uutinen/hollaa-kaasua-vesisateessa-nain- valtat-auton-vesiliirron/ Luokka:Autoilu
Penaia Ganilau

Penaia Ganilau (28. heinäkuuta 1918 Taveuni, Fidži - 15\. joulukuuta 1993 Washington D.C., Yhdysvallat) oli Fidžin ensimmäinen presidentti. Hän toimi virassa vuodesta 1987 kuolemaansa asti. Ganilau oli aiemmin toiminut muun muassa kenraalikuvernöörinä vuosina 1983–1987. == Lähteet == Luokka:Fidžin presidentit Luokka:Vuonna 1918 syntyneet Luokka:Vuonna 1993 kuolleet
Taveuni

Taveuni on Fidžin kolmanneksi suurin saari Vanua Levun ja Viti Levun jälkeen. Sen asukasluku on noin 9 000 ja pinta-ala 435 neliökilometriä. Saari sijaitsee Vanua Levusta 6,5 kilometriä itään. Taveunin asutus on keskittynyt saaren länsiosiin. Sen hallinnollinen keskus on Waiyevo. Ensimmäinen Taveunin nähnyt eurooppalainen oli Abel Tasman, joka näki saaren vuonna 1643. Luokka:Fidžin saaret
Jigme Singye Wangchuck

Jigme Singye Wangchuck (; s. 11. marraskuuta 1955) on entinen Bhutanin kuningas. Hän oli kuningas vuosina 1972–2006. Hän nousi valtaan isänsä Jigme Dorji Wangchuckin kuoltua. Jigme Singye Wangchuck kruunattiin virallisesti 2. kesäkuuta 1974. Valtaan noustessaan 17-vuotias Jigme Singye Wangchuck oli maailman nuorin kuningas. 1980-luvulla hän otti kansansa menestyksen mittariksi bruttokansanonnellisuuden. Jigme Singye Wangchuck luopui yksinvallasta vuonna 1998. Hän suunnitteli alun perin luopuvansa kruunusta poikansa Jigme Khesar Namgyal Wangchuckin hyväksi vuonna 2008, mutta tekikin sen jo 14. joulukuuta 2006. Jigme Singye Wangchuckilla on kymmenen lasta. == Lähteet == Luokka:Bhutanin kuninkaat Luokka:Vuonna 1955 syntyneet Luokka:Elävät henkilöt
Jigme Dorji Wangchuck

Jigme Dorji Wangchuck (; 2. toukokuuta 1928 Trongsa, Bhutan – 21. heinäkuuta 1972 Nairobi, Kenia) oli Bhutanin kuningas, joka oli vallassa 1952–1972. Hän modernisoi valtiota ja muutti sitä pois itsevaltiudesta sekä perusti monia kansallisia instituutioita. Wangchuckin johdolla Bhutan liittyi vuonna 1971 Yhdistyneisiin kansakuntiin. Jigme Dorji Wangchuckista tuli kuningas 30. maaliskuuta 1952. Hänen isänsä, kuningas Jigme Wangchuck oli kuollut 24. maaliskuuta. Wangchuck alkoi tehdä monia muutoksia, ja Bhutan muuttui hänen aikanaan itsevaltaisesta järjestelmästä demokraattisen suuntaan. Kuninkaan aloitteesta perustettiin 1953 Bhutanin parlamentti eli Tshogdu. Intian pääministeri Jawaharlal Nehru vieraili Bhutanissa syyskuussa 1958. Nehru antoi lupauksen tukea Bhutania taloudellisesti ja puolustaa sitä kaikkia ulkovaltoja vastaan. Wangchuk loi vierailun innoittamana viisivuotissuunitelman, joka käynnistyi 1961. Wangchuck perusti metsäministeriön, lakkautti orjuuden ja kuolemanrangaistuksen sekä rakennutti muun muassa kansallismuseon, -kirjaston, -arkiston ja -stadionin. Jigme Dorji Wangchuck kärsi lähes koko ikänsä huonosta terveydestä. Hän sai 20-vuotiaana ensimmäisen sydänkohtauksen. Hän kuoli 1972 Kenian Nairobissa, missä hän oli saamassa hoitoa brittiläiseltä lääkäriltä. Dorjin seuraajaksi nousi hänen 16-vuotias poikansa Jigme Singye Wangchuck. == Lähteet == Luokka:Bhutanin kuninkaat Luokka:Vuonna 1928 syntyneet Luokka:Vuonna 1972 kuolleet
Kilpua

Kilpua on kylä Oulaisten kaupungissa Pohjois-Pohjanmaalla Pohjanmaan radan ja kantatien 86 varressa, lähellä Vihannin kunnanrajaa. Kilpuan rautatieasemalla ei nykyisin ole miehitystä, henkilö- eikä tavaraliikenteen palveluita. Luokka:Oulaisten kylät
Hoi Jeon Moo Sool

Hoi Jeon Moo Sool on korealainen itsepuolustuslaji, jonka on kehittänyt pääosin Hapkidon pohjalta korealainen mestari Myung Jae Ok. Kehitys kuitenkin jatkuu yhä ja Myung (10. dan) hioo lajia jatkuvasti tehokkaammaksi. Hoi Jeon Moo Soolissa painotetaan paljon lähietäisyyden tekniikoita kuten lukkoja ja maahanvientejä. Yleensä korealaisissa lajeissa pääosassa olevat potkut ovat Hoi Jeon Moo Soolissa vähemmän painotettu osa-alue. Toki niitäkin monipuolisesti löytyy. Tekniikoissa painotetaan erityisesti ympyräliikkeen tuottamaa voimaa ja erilaisia pyörähdys- sekä ympyräliikkeitä harjoitellaankin jokaisissa harjoituksissa. Lähimpänä Hoi Jeon Moo Soolin tekniikat ovat Han Moo Doa, joka on saanut paljon vaikutteita Hoi Jeon Moo Soolista. Suomessa opettamisesta vastaa pääosin Inseon Hwang (7. dan), joka opettaa myös Han Moo Doa. == Aiheesta muualla == *Kirkkonummen Hoi Jeon Moo Sool Ry Luokka:Taistelulajit
Detroit Falcons

Detroit Falcons voi tarkoittaa seuraavia joukkueita: * Detroit Falcons, entinen koripalloseura * Detroit Falcons, entinen jääkiekkoseura * Detroit Falcons, Detroit Red Wingsin nimi vuosina 1930–1932
Formaatti

Formaatti tarkoittaa seuraavia: * formaatti, kuvataiteessa ja kuvissa kuvan muoto, koko ja sivusuhde * formaatti, televisiotuotannossa sarjaohjelmien tyyli * formaatti, radiotuotannossa musiikillisen linjan määrittämää tyyli * sanomalehtiformaatti, sanomalehtien sivukoon ja ulkoasun muodostama kokonaisuus * tallennusformaatti, televisio- ja videotekniikassa kuvan ja äänen tallennus- ja tiheysjärjestelmä * tiedostoformaatti, tietokoneelle talletetun tiedoston tallennusmuoto.
Hallintovaliokunta

Hallintovaliokunta (HaV) on yksi eduskunnan valiokunnista. Sen tehtävänä on käsitellä julkisen sektorin hallintoon liittyviä asioita, esimerkiksi laatia mietintö valtioneuvoston tai kansanedustajien hallintoasioita koskevista lakiesityksistä. Valiokunnan käsittelemät aiheet kattavat julkisen sektorin hallinnon valtionhallinnosta kunta-asioihin sekä esimerkiksi poliisiasiat, rajavartiolaitosta koskevat asiat, pelastustoimen, väestöhallinnon, valtion henkilöstöpolitiikan, ulkomaalaisasiat ja kirkollisasiat. Esimerkkejä hallintovaliokunnan käsittelemistä asioista: * Laki järjestyksenvalvojista * Passilaki * Laki ulkomaanedustuksen korvauksista * Laki poliisin säilyttämien henkilöiden kohtelusta * Ulkomaalaislaki * Laki Kainuun hallintokokeilusta * Valtioneuvoston selonteko keskus-, alue- ja paikallishallinnon toimivuudesta ja kehittämistarpeista - Parempaa palvelua, tehokkaampaa hallintoa == Valiokunnan jäsenet == Hallintovaliokunnassa on 17 jäsentä ja 9 varajäsentä. Valiokunta kokoontuu neljä kertaa viikossa. ===Jäsenet vaalikaudella 2023–2027=== Jäsen Puolue Vaalipiiri Kokoomus Oulu Kokoomus Satakunta Kokoomus Uusimaa Kokoomus Helsinki Perussuomalaiset Häme Perussuomalaiset Häme Perussuomalaiset Vaasa Perussuomalaiset Pirkanmaa SDP Helsinki SDP Uusimaa SDP Pirkanmaa SDP Kaakkois-Suomi Keskusta Keski-Suomi Keskusta Savo-Karjala Vihreät Helsinki Vasemmistoliitto Pirkanmaa RKP Vaasa ==Valiokunnan puheenjohtajat== Puolue Puheenjohtaja Vuosi Keskusta Eino Siuruainen 1991Valiokuntien puheenjohtajat ja varapuheenjohtajat 1991–2014. www.eduskunta.fi Kalevi Mattila 1991–1992 Matti Väistö 1992–2007 Tapani Tölli 2007–2010 Antti Rantakangas 2010–2011 Perussuomalaiset Jussi Halla-aho 2011–2012 Pirkko Mattila 2012–2015 Keskusta Esko Kiviranta 2015 Perussuomalaiset Pirkko Mattila 2015–2016Täysistunnon PTK 18/2015 vp. www.eduskunta.fi. 10.6.2015. Juho Eerola 2016–2019Täysistunnon PTK 82/2016 vp. www.eduskunta.fi. 13.9.2016. Lulu Ranne 2019Täysistunnon PTK 3/2019 vp. www.eduskunta.fi. 3.5.2019 Riikka Purra 2019–2022Täysistunnon PTK 20/2019 vp, 2.2. Valiokuntien puheenjohtajat ja varapuheenjohtajat. www.eduskunta.fi. 19.6.2019 Mari Rantanen 2022–2023 Mauri Peltokangas 2023– ==Lähteet== ==Aiheesta muualla== *Hallintovaliokunnan verkkosivu Luokka:Eduskunnan valiokunnat
Teatteriohjaaja

pienoiskuva|"Freakin" harjoitus Saratovin draamateatterissa. Vasemmalta oikealle: Näyttelijä Vladimir Nazarov, ohjaaja Yavor Gyrdev, näyttelijä Igor Bagoley. Teatteriohjaaja on teatterissa henkilö, joka on vastuussa esityksen taiteellisesta kokonaisuudesta ja jonka näkemyksen mukaan esitys toteutetaan. Ohjaajan vastuulla on viime kädessä se, millainen esityksestä eri osa- alueineen muodostuu, ja hän ohjeistaa muita työryhmän jäseniä. Ohjaaja työskentelee yhteistyössä näyttelijöiden, valosuunnittelijan, äänisuunnittelijan, puvustajan, lavastajan ja muiden mahdollisten työryhmän jäsenten kanssa. Usein ohjaaja toimii myös esityksen dramaturgina, ja osittain ohjaajan ja dramaturgin tehtävät ovatkin päällekkäisiä; monet alalle koulutetut toimivat molemmissa ammateissa. Ohjaaja toimii myös yhteistyössä esityksen tuottajan kanssa muun muassa produktion kokonaissuunnittelun ja roolituksen saralla. Harrastajateattereissa tosin on yleistä, että ohjaaja toimii myös esityksen tuottajana. Suomessa teatteriohjaajaksi voi opiskella Teatterikorkeakoulussa. Harrastajateatterien ohjaajista osa on itseoppineita. == Katso myös == *Luettelo tunnetuista teatteriohjaajista == Aiheesta muualla == * Ohjauksen koulutusohjelma (Teatterikorkeakoulu) * Ohjaajan anmmatinkuvaus (Ammattinetti) Luokka:Teatterialan ammatit Luokka:Seulonnan keskeiset artikkelit
Ulkoasiainvaliokunta

Ulkoasiainvaliokunta (UaV) on yksi eduskunnan valiokunnista. Sen tehtävänä on käsitellä Suomen kansainvälisiin suhteisiin liittyviä asioita, esimerkiksi valtiosopimuksia tai kansainvälisiin velvoitteisiin liittyviä lakiehdotuksia. Sen toimialaan kuuluvat myös Euroopan unionin yhteistä ulko- ja turvallisuuspolitiikkaa koskevat asiat. Lisäksi valiokunta käsittelee muun muassa kansainvälisiä järjestöjä, kehitysyhteistyötä, ulkomaankauppapolitiikkaa sekä yleistä turvallisuuspolitiikkaa koskevia asioita. Ulkoasiainvaliokunnan verkkosivu . Viitattu 30.8.2017. Esimerkkejä ulkoasiainvaliokunnan käsittelemistä asioista: * Valtioneuvoston selonteko Euroopan unionin perustuslakisopimuksesta * Sopimus Guatemalan tasavallan kanssa sijoitusten edistämisestä ja suojaamisesta * Pohjoismaiden neuvoston Suomen valtuuskunnan toimintakertomus * Hallituksen esitys Kansainvälisen rikostuomioistuimen ja Suomen välillä Kansainvälisen rikostuomioistuimen oikeudenkäynneissä kuultavina olleiden tai kuultavaksi tulevien todistajien ja heidän läheistensä sijoittamisesta Suomen alueelle. == Valiokunnan jäsenet == Valiokunnassa on 17 jäsentä ja 9 varajäsentä. Valiokunta kokoontuu neljä kertaa viikossa. ===Jäsenet vaalikaudella 2023-2027=== Jäsen Puolue Vaalipiiri Kokoomus Helsinki Kokoomus Uusimaa Kokoomus Helsinki Kokoomus Pirkanmaa Perussuomalaiset Pirkanmaa Perussuomalaiset Varsinais-Suomi Perussuomalaiset Oulu Perussuomalaiset Oulu SDP Uusimaa SDP Häme SDP Uusimaa SDP Oulu Keskusta Uusimaa Keskusta Keski-Suomi Vihreät Helsinki Vasemmistoliitto Helsinki RKP Helsinki ==Valiokunnan puheenjohtajat== Puolue Puheenjohtaja Vuosi Vanhasuomalaiset Lauri Ingman 1917–1918 Edistyspuolue Johannes Lundson 1918–1919 Oskari Mantere 1919 Maalaisliitto Santeri Alkio 1920–1922 SDP Väinö Tanner 1922–1924 Edistyspuolue Juho Vennola 1924–1927 RKP Georg Schauman 1928–1930 SDP Väinö Voionmaa 1931–1933 Reinhold Svento Väinö Voionmaa 1940–1947 Onni Peltonen 1947–1948 Jussi Raatikainen 1948 K.A. Fagerholm 1948 Alpo Lumme 1949 Rafael Paasio 1949–1951 Uuno Takki 1951–1952 Rafael Paasio 1952–1958 Gunnar Henriksson 1958–1959 Rafael Paasio 1959–1966 Veikko Kokkola 1966 Pekka Kuusi 1966–1970 Kalevi Sorsa 1970–1972 Lars Lindeman 1972–1976 Kalevi Sorsa 1976–1977 Ulf Sundqvist 1977–1979 Kalevi Sorsa 1979–1982 Pirkko Työläjärvi 1982–1983 Erkki Liikanen 1983–1987 Markus Aaltonen 1987–1991 Ulpu Iivari 1991 Pertti Paasio 1991–1996 Markus Aaltonen 1996–1999 Erkki Tuomioja 1999 Liisa Jaakonsaari 1999–2003 Antti Kalliomäki 2003 Liisa Jaakonsaari 2003–2007 Kokoomus Jyrki Katainen 2007 Pertti Salolainen 2007–2011 Perussuomalaiset Timo Soini 2011–2015 Maria Lohela 2015 Keskusta Antti Kaikkonen 2015–2016 Matti Vanhanen 2016–2019 Perussuomalaiset Laura Huhtasaari 2019 Mika Niikko 2019–2022 Jussi Halla-aho 2022–2023 SDP Johannes Koskinen 2023 Tytti Tuppurainen 2023 Kimmo Kiljunen 2023–2024 Johannes Koskinen 2024 ==Lähteet== == Aiheesta muualla == * Valiokunnan verkkosivusto Luokka:Eduskunnan valiokunnat
King Clancy Memorial Trophy

King Clancy Memorial Trophy on NHL:n vuosittain jakama palkinto. Se myönnetään pelaajalle, joka osoittaa johtajan ominaisuuksia sekä jäällä että sen ulkopuolella ja on tehnyt merkittävää humanitaarista työtä yhteisössään. Palkinto on nimetty Francis M. ”King” Clancyn mukaan. Clancy oli pelaaja, valmentaja ja tuomari. Palkintoa on jaettu kaudesta 1987–1988 alkaen. Suomalaisista palkinnon on voittanut Saku Koivu vuonna 2007 ja Pekka Rinne vuonna 2021. == King Clancy Memorial Trophy -voittajat == *1988 – Lanny McDonald, Calgary Flames *1989 – Bryan Trottier, New York Islanders *1990 – Kevin Lowe, Edmonton Oilers *1991 – Dave Taylor, Los Angeles Kings *1992 – Ray Bourque, Boston Bruins *1993 – Dave Poulin, Boston Bruins *1994 – Adam Graves, New York Rangers *1995 – Joe Nieuwendyk, Calgary Flames *1996 – Kris King, Winnipeg Jets *1997 – Trevor Linden, Vancouver Canucks *1998 – Kelly Chase, St. Louis Blues *1999 – Rob Ray, Buffalo Sabres *2000 – Curtis Joseph, Toronto Maple Leafs *2001 – Shjon Podein, Colorado Avalanche *2002 – Ron Francis, Carolina Hurricanes *2003 – Brendan Shanahan, Detroit Red Wings *2004 – Jarome Iginla, Calgary Flames *2005 – ei voittajaa työsulun vuoksi *2006 – Olaf Kölzig, Washington Capitals *2007 – Saku Koivu, Montréal Canadiens *2008 – Vincent Lecavalier, Tampa Bay Lightning *2009 – Ethan Moreau, Edmonton Oilers *2010 – Shane Doan, Phoenix Coyotes *2011 – Doug Weight, New York Islanders *2012 – Daniel Alfredsson, Ottawa Senators *2013 – Patrice Bergeron, Boston Bruins *2014 – Andrew Ference, Edmonton Oilers *2015 – Henrik Zetterberg, Detroit Red Wings *2016 – Henrik Sedin, Vancouver Canucks *2017 – Nick Foligno, Columbus Blue Jackets *2018 – Henrik Sedin, Daniel Sedin, Vancouver Canucks *2019 – Jason Zucker, Minnesota Wild *2020 – Mathew Dumba, Minnesota Wild *2021 – Pekka Rinne, Nashville Predators *2022 – P.K. Subban, New Jersey Devils *2023 – Mikael Backlund, Calgary Flames *2024 – Anders Lee, New York Islanders Voittajat maittain: (1988–2024) Maa Voittajien määrä Kanada 23 Ruotsi 5 Yhdysvallat Suomi 2 Saksa 1 == Lähteet == * === Viitteet === Luokka:79.32 Jääkiekko Luokka:NHL:n palkinnot
Varsinaissuomalaisten laulu

Varsinaissuomalaisten laulu on Varsinais-Suomen maakuntalaulu. Laulu syntyi Helsingin yliopiston Varsinaissuomalaisen osakunnan vuosina 1909–1910 toimeenpaneman runokilpailun tuloksena. Kilpailuun tuli 24 ehdotusta. Laulun on sanoittanut Väinö Kolkkala (nimellä Väinö Kulo) ja säveltänyt Toivo Nieminen (myöhemmin Louko). Se esitettiin ensimmäisen kerran Varsinais-Suomen nuorisoseurain liiton kesäjuhlilla Prunkkalassa (nykyinen Aura) 27. kesäkuuta 1915. Laulun sanoihin on olemassa myös toinen, Viljo Mikkolan aikoinaan säveltämä kilpaileva melodia, jolla laulua ei kuitenkaan missään kuule esitettävän.Nuotteja eri vuosilta tietokannassa https://viola.linneanet.fi/ ==Lähteet== Luokka:Suomen maakuntalaulut Luokka:Varsinais-Suomi
Iași

Iași ([], ) on noin 290 000 asukkaallaan yksi Romanian suurimmista kaupungeista ja samannimisen piirikunnan pääkaupunki. Se sijaitsee noin 500 kilometriä Bukarestista pohjoiseen lähellä Moldovan rajaa. Kaupungin halki virtaa Tonavan sivujoki Prut. Iași oli historiallisen Moldavian ruhtinaskunnan pääkaupunki sekä Moldavian ja Valakian yhdistyneen kuningaskunnan toinen keskus Bukarestin ohella. Kaupunki tunnettiin aiemmin nimellä Jassy. Nimen arvellaan mahdollisesti periytyvän sarmaatteihin lukeutuvalta jazygien paimentolaisheimolta. == Historiaa == Kaupungin mainitsee ensimmäisen kerran voivodiruhtinas Alexandru cel Bun (Aleksanteri Hyvä) vuonna 1408. Moldavian ruhtinas Alexandru Lăpușneanu siirsi pääkaupunkinsa Suceavasta Iașiin vuoden 1564 paikkeilla. Iașin ovat polttaneet tataarit 1513, turkkilaiset 1538 ja venäläiset 1686. Vuonna 1734 kaupungissa riehui rutto. Vuoden 1562 paikkeilla kreikkalainen seikkailija Jacob Basilicus perusti kaupunkiin kreikankielisen koulun ja luterilaisen kirkon. Paikallista kieltä alettiin käyttää opetuskielenä albanialaissyntyisen ruhtinas Vasile Lupun määräyksestä vuonna 1640. Alexandru Ioan Cuza perusti koko Romanian ensimmäisen yliopiston Iașiin vuonna 1860. Iași toimi Romanian pääkaupunkina ensimmäisen maailmansodan aikana 1916–1918 Bukarestin ollessa saksalaisten miehittämänä. Alueen pääasiallinen uskonto on tätä nykyä Konstantinopoliin suuntautuva ortodoksisuus (92,5 %), roomalaiskatolilaisten ollessa toisella sijalla (4,9 %). Vielä 1800-luvun puoliväliin asti kaupungin väestöstä oli jopa kolmannes juutalaisia. Kaupungissa ilmestyi peräti jiddišinkielinen sanomalehti ja toimi jiddišinkielinen ammattilaisteatteri. Iașin pogromissa 29. kesäkuuta – 6. heinäkuuta 1941 tai sen jälkeen surmattiin puolet juutalaisista ja loput kuljettiin pois. == Nähtävyyksiä == Posliinista tunnetun kaupungin nähtävyyksiin kuuluvat muun muassa kulttuuripalatsi, Golian luostari, Kolmen hierarkin kirkko ja luostari Vasile Lupun ajoilta. Lisäksi siellä on Euroopan mahtavimpiin kuuluva kasvitieteellinen puutarha, jolla on pinta-alaa sata hehtaaria. ==Lähteet== == Aiheesta muualla == Luokka:Romanian kaupungit